बरानगर
यह सुझाव दिया जाता है कि इस लेख या भाग का बड़ानगर के साथ विलय कर दिया जाए। (वार्ता) बरानगर (Baranagar) या बराहनगर भारत के पश्चिम बंगाल राज्य के उत्तर २४ परगना ज़िले में स्थित एक शहर है। यह कोलकाता महानगर विकास प्राधिकरण (KMDA) के अंतर्गत आता है। बारानगर नगरपालिका की स्थापना 1869 में हुई थी, यह भारत की सबसे पुरानी नगरपालिकाओं में से एक है। बारानगर कृषि एवं औद्योगिक मशीनरी, रसायन, अरंडी का तेल और माचिस के निर्माण का एक प्रमुख औद्योगिक केंद्र है; वहाँ भी कई कपास प्रसंस्करण कंपनियाँ हैं। यहाँ स्थित भारतीय सांख्यिकी संस्थान, राष्ट्रीय महत्व का संस्थान है, जो सांख्यिकी, प्राकृतिक विज्ञान और सामाजिक विज्ञानों के अनुसंधान, शिक्षण और अनुप्रयोग के लिए समर्पित है। बरानगर रामकृष्ण मिशन आश्रम उच्च विद्यालय बारानगर और उत्तर २४ परगना में सबसे पुराने और प्रसिद्ध स्कूलों में से एक है।